|  |  |
| --- | --- |
| **Názov predmetu** | **Ekonomika** |
| **Kód predmetu** | U\_19\_EKO\_KAD |
| **Časový rozsah výučby v jednotlivých ročníkoch** | 0/0/1 |
| **Kód a názov učebného / študijného odboru** | 6456 H kaderník, kaderníčka |
| **Vyučovací jazyk** | slovenský jazyk |

**Charakteristika predmetu**

Predmet tvorí základ k prechodu na vyššiu úroveň ekonomického myslenia. K výberu učiva sme citlivo pristupovali už aj vzhľadom k jeho aplikácii v ďalších odborných predmetoch a s prihliadnutím na vymedzenú týždennú hodinovú dotáciu. Zohľadnili sme proporcionalitu a primeranosť učiva podľa schopností a predchádzajúcich skúseností žiakov, pretože tento predmet je pre žiakov úplne nový.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti ekonomiky, aby tieto mohli využiť nielen v občianskom živote, ale aj v budúcej profesii.

Metódy, formy a prostriedky vyučovania ekonomiky majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť  spolupracovať, učiteľ zase má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci učebného odboru.

Predmet Ekonomika je teoretický predmet a dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov

**Ciele vyučovacieho predmetu**

Cieľom vyučovacieho predmetu ekonomika je naučiť žiakov aktívne používať ekonomické pojmy a ovládať ich súvislosti, chápať príčiny a dôsledky stavu a vývoja ekonomických javov a procesov, poznať podstatu a princípy výrobného, obchodného podniku, podniku služieb a podnikateľskej činnosti. Žiaci nadobudnú presvedčenie o užitočnosti teoretických poznatkov a praktických zručností, že ekonomické myslenie má význam pre ich osobnostný rast nielen z hľadiska konkrétneho praktického obsahu pri ich budúcej práci, ale aj z hľadiska občianskeho života a rodinného života.

**Stratégie**

**Prehľad výchovných a vzdelávacích stratégií**:

Vo vyučovacom predmete ekonomika využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Komunikatívne a sociálno- interakčné spôsobilosti*

* sprostredkovať informácie vhodným spôsobom (text, hovorené slovo, diagram) tak, aby každý každému porozumel
* vyjadriť alebo formulovať (jednoznačne) vlastný názor
* správne interpretovať získané fakty, vyvodzovať z nich závery a dôsledky
* primerane sa ústne a písomne sa vyjadrovať a vysvetľovať
* čítať s porozumením
* tvoriť a vymieňať informácie
* spracovávať a využívať písomné materiály
* znázorňovať, vysvetľovať a riešiť problémové úlohy a situácie komplexného charakteru

*Interpersonálne a intrapersonálne spôsobilosti*

* rozvíjať prácu v kolektíve, v družnej a priateľskej atmosfére
* osvojiť si pocit zodpovednosti za seba a spoluzodpovednosti za prácu v kolektíve
* hodnotiť a rešpektovať svoju vlastnú prácu a prácu druhých
* rozvíjať sebazdokonaľovanie výkonnosti
* rozvíjať schopnosť racionálne a samostatne sa celý život vzdelávať
* rozvíjať schopnosť pracovať v tíme
* podporovať schopnosť starať sa o svoje zdravie a životné prostredie
* osvojiť si rešpektovanie etických hodnôt, uznávanie ľudských práv a slobôd
* rozvíjať tolerantnosť
* rozvíjať schopnosť prehodnocovať základné zručnosti, utvrdzovať ich, ba dokonca rozširovať
* podporovať schopnosť zapájať sa do medziľudských vzťahov

*Schopnosti tvorivo a kriticky riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii
* vyjadriť alebo formulovať (jednoznačne) problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* identifikovať problém, analyzovať, stanovovať efektívne postupy, navrhovať riešenia, zhodnocovať ich a učiť sa z nich
* rozvíjať schopnosť vyhodnocovať základné dopady, napr. dopad na životné prostredie, pracovný a osobný dopad v širšom slova zmysle ako je ekonomický blahobyt, telesné a duševné zdravie a pod.
* rozvíjať schopnosť na základe získaných vedomostí stanoviť jednoduché algoritmy na vyriešenie problémových úloh, javov a situácií a získané poznatky využívať v osobnom živote a povolaní

*Spôsobilosti využívať informačné technológie*

* získavať informácie v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky
* efektívne využívať informačných a komunikačných technológií, vrátane možnosti učenia sa formou on-line, čím sa výrazne prispeje k realizácii celoživotného vzdelávania pre ľudí rôzneho veku

*Spôsobilosť byť demokratickým občanom*

* formulovať a prezentovať svoje postoje v priebehu vzdelávania využívaním všetkých metód a prostriedkov, ktoré majú v danom okamihu k dispozícii,
* preukázať vlastnú zodpovednosť za zverené veci, za svoje vlastné správanie sa, zdravie a spoluzodpovednosť za životné prostredie alebo stav spoločnosti ako celku.
* rozvíjať schopnosť porozumenia si medzi osobami a skupinami
* rozvíjať schopnosti žiakov ako je empatia, súcit, tolerancia, rešpektovanie práv a slobôd.

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **Základné ekonomické pojmy**  **Základné ľudské a ekonomické potreby jednotlivca a rodiny**  **Subjekty trhu a štátny rozpočet** | Výkladovo- ilustratívna metóda  Rozprávanie  Objasňovanie  Opis  Rozhovor, dialóg  Výklad, vysvetľovanie  Problémové úlohy | Frontálna práca žiakov  Individuálna práca žiakov – samostatná práca  Skupinová práca žiakov  Domáca práca  Práca s informáciami |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **Základné ekonomické pojmy**  **Základné ľudské a ekonomické potreby jednotlivca a rodiny**  **Subjekty trhu a štátny rozpočet** | Podniková ekonomika pre 1. ročník študijného odboru obchodná akadémia, D. Orbánová a Ľ. Velichová, SPN 2021  Podniková ekonomika pre 2. ročník študijného odboru obchodná akadémia, D. Orbánová a Ľ. Velichová, SPN- Mladé letá 2019  Miroslava Jakubeková, Soňa Kúrňavová, Eva Hartmannová: Ekonomika pre študijné odbory výrobného a nevýrobného zamerania, SPN Bratislava 2021 | Tabuľa, PC, dataprojektor | Schémy  Slovníky  Učebnice  Zošity  Rysovacie potreby  kalkulačka | Internet, odborná ekonomická literatúra |